Bloger roka 2015
Rozmach blogovania a vlogovania nastal v SR začiatkom 21. storočia n.l., približne v rokoch 2014 – 2016. Tak aj takto nejako bude vyzerať učivo dejepisu našich vnukov :).
Pretože história sa už začala písať a máme tu už druhý ročník súťaže o naj b/vlogerov, pod odbornou taktovkou PR agentúry MEDIA IN.
Ak blogy veľmi nesledujete, tak je práve najvyšší čas začať. Dozviete sa veľa zaujímavých vecí, príde k Vám množstvo tipov a noviniek z módneho priemyslu, gastronómie alebo zo sveta dekorácií. Pri čítaní zrelaxujete, ale hlavne ako budúca nevesta, tieto tipy a nové informácie oceníte.
Od 1.marca do 10. apríla prebiehajú nominácie a hlasovanie v súťaži Bloger roka 2015. Nominovať môžete aj Vy, Váš vlastný alebo Váš obľúbený blog alebo vlog. Ak taký nemáte, tak sa prelúskajte nomináciami, klikajte na blogové a odkazy, čítajte a určite svoj obľúbený nájdete.
Prvý {minuloročný} ročník súťaže vzbudil veľkú pozornosť blogerov, širokej verejnosti a aj sponzorov. Čo predpovedá veľkoleposť tohto ročníka.
"Veríme, že 2. ročník vyhlásenia výsledkov a elitného rebríčka najlepších blogerov/vlogerov na Slovensku prinesie veľa vzrušujúcich momentov, emócií súťažiacich a prekvapení. Digitálny a virtuálny svet ponúka bezhraničný priestor byť kreatívny, inovatívny a veľmi osobný. Sú to všetko aspekty, ktoré sa snúbia s projektom #BLOGERROKA a podtrhujú jeho jedinečnosť, nadčasovosť a v neposlednom rade čestné miesto v oblasti komunikácie."
Zuzana Lacová, MEDIA IN
Bloger roka 2014 v číslach:
♥ hlasovalo sa v siedmych kategóriách – Krása a zdravý životný štýl, Život, umenie a kultúra, Móda, Gastronómia, Cestovanie, Ekonomika, spoločnosť a biznis, Najlepší blogerský príspevok a IT a inovácie
♥ web stránka blogerroka.sk bola zobrazená 726 000 krát
♥ spolu blogeri nazbierali 48 562 hlasov
♥ súťažilo 510 blogov
Bloger roka 2015:
♥ hlasovať môžeme nielen za blogerov, ale už aj za YouTuberov
♥ blogy sú nominované až v 10 kategóriách – Cestovanie, Ekonomika, spoločnosť & biznis, Gastronómia, Informačné technológie & inovácie, Krása, Móda, Zdravý životný štýl, Život, umenie & kultúra, Firemný blog a Video blog
♥ pri hlasovaní za svoj obľúbený blog dostanete darček od Bubbleology Slovensko, Bubbleology je totižto hlavným sponzorom tohto ročníka
♥ v jednej kategórií môžete hlasovať len jeden krát a len za jeden blog
♥ porota je zostavená z mediálnych profesionálov, odborníkov a zástupcov partnerov a je dosť dobrá :)
♥ divoká karta je novinkou tohto ročníka, udeľuje ju špeci porota, v každej kategórii a jej majiteľ sa automaticky posúva do finále
♥ Grand Hotel River Park a Luxury Collection Hotel, Bratislava bude miestom vyhlásenia výsledkov a odovzdávania cien, tešiť sa na túto veľkú parádu môžeme 20. mája 2016
Nominovaných je veľa kvalitných blogerov. Vyberte si ten svoj a zahlasujte. Blogovanie je štýl života, vyžaduje si veľa času a aj námahy, odmeňte tých, ktorých radi čítate, ktorí Vás inšpirujú a zdieľajú s Vami svoje myšlienky.
Vaša Vladka
Zdroj: www.blogerroka.sk